
Tisztelettel ajánljuk könyvünket a hösök emlékének, 
akik népünkért áldozva életüket, hazánk földjében 
névtelen sírban nyugszanak. 


Harmincöt évé, 1945. április 4-én befejeződtek a felszabadító har- 
cok hazánk területén. A szovjet hadsereg fegyverei véget vetettek 
a fasiszta rémuralomnak, s új korszak nyilt a magyar nép történel- 
mében: népi demokratikus fejlődésünk korszaka. 

Azok a hősök, akik hazánk felszabadításáért harcoltak, ma már 
idős emberek, hajdani fegyvereik, megfakult egyenruháik mú- 
zeumi tárgyak. Az eltelt évek halványabbá tették emléküket. 
A mozifilmekben, tévéjátékokban egyre kevesebb az eredeti esz- 
köz, felnőtt egy nemzedék, amely csupán a történelemkönyvek 
fényképei s a fennmaradt korabeli filmfelvételek alapján idézheti 
fel a sorsdöntő harcok hadítechnikáját. Nekik s a most felnövekvő, 
még fiatalabb generációnak szánjuk a győzelem fegyvereinek mos- 
tani seregszemléjét. 

A fegyverek, harci eszközök, egyenruhák teljes arzenálját nehéz 
volna bemutatni egy vékonyka könyvben, ezért csak a legfonto- 
sabbak, legérdekesebbek, legújszerűbbek közül válogattunk. 

A korabeli fasiszta propaganda nem győzte ócsárolni a szovjet 
hadsereg felszerelését: korszerűtlennek, elmaradottnak kiáltotta 
ki. $ mégis ezek a fegyverek lettek a győzelem fegyverei; ezekkel 
állították meg s késztették megadásra a modern technikával fel- 
fegyverzett, támadásra kiképzett, világhódításra indult német SS- 
és Wehrmacht-hadosztályokat. Mert a több évíg tartó háború köz- 
ben megmutatkozott a szovjet fegyverek számos erénye. Hogy 
gyártásuk, használatuk egyszerű, kiválóan megállják helyüket a 
legszélsőségesebb időjárási viszonyok közepette, a legnehezebb 
terepen is. S megmutatkozott a fegyverforgatók hősiessége is — a 
honvédő, felszabadító harcát vívó ország népének s a nemzetközi 
antifasiszta összefogásnak hihetetlen ereje. 


Kézifegyverek. Azokat a fegyvereket nevezzük kézifegyvereknek, 
melyek viseléséhez, működtetéséhez csupán egy ember szükséges, 
A kézifegyver a történelem során mindig hozzátartozott a katona 
ábrázolásához, nemcsak harci eszköz, hanem szimbólum ís volt, 
(A kardviselés joga legtöbb helyen csak a kiváltságosokat illette 
meg, és a sokáig érvényben levő hadijog szerint, kiváltságként, a 
tisztek hadifogságban ís megtarthatták oldalfegyverüket.) 

A hazánkat felszabadító szovjet harcosok sokféle fegyvert hasz- 
náltak — azonos rendeltetésűekből ís több típust —, önvédelmi 
fegyverüktől kezdve a géppuskán át a lángszóróig. Felszerelésük- 
höz tartozott a gázálarec is, mely gáztámadás esetén védelmet nyúj- 
tott használójának. 


1. Pisztoly. A közelharc önvédelmi fegyvere. A tisztek viselték, s 
ezzel szerelték fel a nem gyalogsági fegyvernemet is: a légierő és a 
páncélos csapatnemek katonáit. A szovjet hadsereg főleg a TT- 
pisztolyt használta (nevét tervezőjéről és arról a városról kapta, 
ahol gyártását megíndították: Tula-Tókarev), Értékét igazolja, 
hogy a háború után több hadsereg ís rendszeresítette, és gyártását 
több ország, így hazánk is átvette. A fegyver súlya 94 dekagramm, 
tárjába 8 lőszer fér. Könnyen kezelhető, megbízható harceszköz- 
nek bizonyult. 


2. Kézigránát. Robbanótöltettel ellátott közelharceszköz, melyet 
kézi erővel hajítanak a célba. 

Két típusát különböztetjük meg; a támadó és a védő kézigránátot. 
A támadó kézigránát nyeles volt, robbanótöltetét lemeztestbe he- 
lyezték el, így viszonylag kis repeszhatása volt, nem veszélyeztette 
a kevés védelmi eséllyel támadó katona épségét, 

Védő gránát az úgynevezett kukorica- vagy tojásgránát (alakja 
miatt ragadt rajta ez a név), Öntöttvas testének nagy volt a repesz- 
hatása. Fedezékből hajították el. Több kézigránátot összekötve 
eredményesen használtak harckocsik, főleg azok lánctaipa ellen. 

A szovjet hadsereg nagy tömegben használt önműködő fegyvere- 
ket. Az önműködő fegyverbén a lőpor felrobbanásakor keletkező 
gáz nemcsak a lövedéket röpíti ki, hanem a fegyver újratöltésére 
ís szolgál. Így biztosítani lehet a tüzelés folyamatosságát. 


1. PPS géppisztoly. Ez a fegyver volt a szovjet gyalogság legjellem- 
zőbb fegyvere, a kedélyes , gitár" elnevezéssel került a köztudatba, 
Főként a közelharc és a városi harc félelmetes harceszköze volt. 
Súlya mindössze 4,1 kg volt, hossza 84 cm. Kerek , dobtárába" 
71 db, 7,62 milliméteres pisztolylőszer fért. Ívtárába 35 db hason- 
méretű lőszer fért el. 

A fegyvert Spagin tervezte 1940-ben, de egyes országokban még 
napjainkban is használják. 


2. Géppuska. A modern gyalogság leghatásosabb sorozatlövő 
fegyvere. A szovjet hadsereg a Makszim és a Gyegtyarjev típuso- 
kat használta. A fegyver kezelőjét az ellenség tüzétől páncéllemez- 
zel védték. Járművön vagy kerekein húzva szállították, légi és 
földi célok ellen egyaránt használták. 


3. Karabély, puska. A szovjet hadsereg főleg a Tokarev által ter- 
vezett puskát használta. A puskát a karabélytól a csőhossz külön- 
bözteti meg. A karabélynak rövidebb a csöve, így a mozgás köny- 
nyebb vele, lőtávolsága viszont ezért kisebb, 

Mindkét fegyver csövére szuronyt lehetett felszerelni, aminek a 
közelharc során volt nagy jelentősége. Lőszere 7,62 mm átmérőjű 
volt, csak egyes lövések leadására volt alkalmas. 


4. Lángszóró. Az egyik legfélelmetesebb fegyver, amely a katona 
hátán szállított magasnyomású tartályból 20-30 méter távolságra 
1000 fok körüli égő vegyszert lövellt ki. Elsősorban zárt ellenséges 
tűzfészkek, támpontok ellen használták. 

Tüzérség. Az orosz történelem háborúi során a tüzérség nagy 
tekintélyt vívott ki. A Vörös Hadsereg a későbbiekben folytatta, 
majd továbbfejlesztette ezeket a hagyományokat. 

A második világháborúban a légierő előretörésével csökkent ugyan 
a tüzérség szerepe, de — főként a háború elején, amikor a német 
légi fölény még állandó volt — óriási felelősség hárult a szovjet 
tüzérségre. Elsősorban a légvédelemben és a páncélelhárításban. 
(Az clőbbi a moszkvai, az utóbbi a sztálingrádi, majd a kurszki 
csatában bizonyult döntő jelentőségűnek.) 

Hazánk területén a szovjet tüzérséget elsősorban az ellenség vé- 
delmi rendszerének rombolására, tűzeszközeinek lefogására, pán- 
célosainak pusztítására alkalmazták. 

A szovjet hadiipar megfelelő bázist nyújtott a tüzérség számára: 
közel félmillió löveget, aknavetőt gyártott a háború során. 


1. 45 mm-es páncéltörő ágyú. E kís űrméretű fegyvert a háború 
kezdetén hatékony páncéltörő eszközként használták a németek 
ellen. Később az erősebben páncélozott harckoósikkal szemben 
már nem bizonyult hatásosnak, de egyéb célpontokra a gyalogság 
továbbra is használta. Könnyen mozgatható, pontosan tüzelő 
fegyver volt. 1,43 kg súlyú, gránátját 4200 méterre lőtte el. Az 
1200 kg súlyú löveget rohamban a gyalogság tolta előre, menet- 
ben lovakkal, illetve könnyű gépkocsikkal vontatták. 


2. ZISZ-3/7,62 mm-es páncéltörő ágyú. A második világháború 
vitathatatlanút egyik legjobb páncéltörő lövege. Több előzetes 
változat után az ismert típus Grabin térvező munkája alapján 
1942-ben került végleges formájában a csapatokhoz. A 4,2 kg pán- 
célgránátjával mindvégig ki lehetett lőni a német páncélosok vala- 
mennyi típusát, de 13 000 méteres lőtávolságával alkalmas volt 
közvetett, szemmel nem látható célok leküzdésére is. Ezt a löve- 
get építették be a második világháború legjobb páncélosába, a 
T-34/76-ba, valamint a SZU-76 rohamlövegbe is. 

3. tábla 


Lövegek. Minden 20 mm-t meghaladó űrméretű fegyvernek 
ez a neve. Nagyon sokféle változatuk alakult ki a haditechnika 
fejlődése során. Közülük több — a 3. táblán ismertetett páncél- 
törőktől speciális feladatokat betöltő, olykor fél métert is meg- 
haladó kaliberű nehézlővegekig — megtalálható volt a szovjet had- 
sereg arzenáljában is, A robbanótöltet mennyiségét meghatározó 
űrméreten kívül nagyon fontos jellemzője minden lövegnek az űr- 
méret és a csőhossz aránya, hiszen hosszabb csővel azonos lövedék 
esetén messzebbre lehet lőni, a közelebbi célokat pedig más röp- 
pályán érik el a különböző csőhosszúságú lövegek lövedékei. Az 
ágyú csöve több mint harmincszor hosszabb a cső űrméreténél, 
A taracknál ez az arány 12-25-szörös, az ennél rövidebb csövű 
lövegeket pedig mozsárnak nevezzük. A szovjet hadsereg a hazánk 
felszabadításáért folytatott harcokban a lövegek valamennyi vál- 
tozatát alkalmazta. 


1. 122 mm-es löveg. Az egyik legelterjedtebb lövegtípus volt a 
szovjet hadseregben. A 7 tonnás szerkezet viszonylag könnyen 
mozgatható, szültség esetén lovakkal is vontathatták. Alkalmas 
volt közvetlen célok leküzdésére ís, főként a moszkvai és a sztálin- 
grádi csatákban lőtték velük eredményesen a német páncélosokat, 
de kb. 20 km lőtávolsága és 25 kg-os lövedékeinek robbanóereje 
lehetővé tette, hogy elsősorban nagyobb erődítmények, esetleg 
megerősített városok ostrománál, közvetett irányzással nagyobb 
távolságból készítsék elő a támadó páncélosok és a gyalogság 
rohamát. Ez a típus gyakran szerepelt háborús felvételeken, filmen. 


2. 122 mm-es tarack. Ennek a lövegnek az előzővel megegyező 
űrméretű lőszere azonos robbanóerőt biztosított. A kisebb, kb. 
12 km lőtávolságot ellensúlyozta a löveg kisebb önsúlya, gyorsabb 
és könnyebb vontathatósága. Ez különösen nehezebb terepszaka- 
szokon jelentett könnyebbséget. Meredekebb röppályáját elsősor- 
ban takart célok esetében lehetett jól felhasználni, 

A második világháború idején a nehéztüzérség néhány fajtája hát- 
térbe szorult. A túlsúlyos lövegek nehézkességük miatt könnyen 
váltak az ellenséges tüzérség és légierő áldozatává. Eltűntek tehát 
a vasúti sínekre szerelt, olykor 60 cm kaliberű lövegek. Elvétve 
kisérleteztek már csak 40-60 cm űrméretű óriás lövegekkel, csupán 
a háború előtt épített erődítményrendszerekben és páncélozott 
csatahajók lövegtornyaiban voltak láthatók ilyen monstrumok. 
A német hadvezetés a nehéztüzérség feladatát eleinte föleg a célra 
pontosan rárepülő Ju-87 Stuka zuhanóbombázó gépekkel, a szö- 
vetségesek pedig az óriási bombaterhet hordozó légiflottával 
kívánta megoldani. A szovjet hadsereg légiflottájának fő erejét 
elsősorban a vadászgépek és a csatagépek képezték, így a szovjet 
hadseregben nagyobb szerep jutott a nehéztüzérségnek. 


1. 152 mm-es löveg. A szovjet nehéztüűzérség egyik legalapvetőbb 
fegyverfajtája. 1937-ben rendszeresítették , a hazánk területén folyó 
harcokban fölég az 1943-ban módosított típust használták. A lö- 
veg tervezői igyekeztek egyesíteni az ágyú és a tarack előnyeit, 
így a löveg önsúlya alig haladta meg a 122 mm-es ágyú súlyát. 
Lőtávolsága valamivel rövidebb (kb. 17 km), ám páncélgránátjá- 
nak súlya majdnem fél mázsa. Ez a félelmetes fegyver 3-4 lövést 
tudott leadni percenként. 


2. 203 mm-es tarack. Az első világháború tapasztalatai alapján 
rendszeresítették a szovjet hadseregben, 1931-ben. A Nagy Hon- 
védő Háborúban is használt, rettegett fegyver volt. Hogy több 
mint 17 tonna súlya ellenére biztosan mozgatható legyen, a löveget 
lánctalpakra szerelték. Így is legfeljebb 15 km/óra sebességgel 
lehetett vontatni; ezt a feladatot legtöbbször a jól bevált Sztalinyec 
lánctalpas traktorokkal látták el. Lőtávolsága a könnyebb — száz 
kilogrammos - lövedék esetén 18 kilométer, ám ezt a löveget 
legeredményesebbén a 146 kg-os betontörő lövedékkel használták. 
Tűzgyorsasága aránylag kisebb, kétpercenként adott le egy lövést. 

5. tábla 


Aknavetők. A második világháború során a nehézkes ágyúmonst- 
rumokkal szemben előtérbe kerültek a látszatra korántsem olyan 
félelmetes külséjű aknavetők. Ennek a lövegnek tartozékai egy- 
szerűek: egy sima cső, egy állvány, egy talpazat és egy írnyító- 
berendezés. Kisebb űrméretű fajtáit — mint a gránátvetőnek ne- 
vezett, 50 mm-es aknavetőket — szétszedve akár a vállukon ís 
szállíthatták a katonák. Pillanatok alatt felállítható és tűzkész 
állapotba hozható, kezelése nem igényel különösebb szaktudást, 
ugyanakkor nagyon pontosan lehet vele lőni. Az aknavetők lő- 
távolsága rövid. A lövedékek röppályája merédek, arni főként 
utcai harcokban és jó fedezéket biztosító terepen volt előnyös. 
Az aknavetőt elsősorban az ellenség élőerejének megsemmisíté- 
sére használták, de célzási pontossága miatt alkalmas volt géppus- 
kafészkek, kiépített tüzelőállások leküzdésére is. Ugyancsak akna- 
vetőkkel semmisítették meg az ellenség rádiósok által bemért pa- 
rancsnoki pontjait vagy híradó központjait. 


1. 82 mm-es aknavető., A szovjet hadseregben 1937-ben rendszere- 
sítették, Önsúlya 41 kg, 3.35 kg gránátjaiból 25 darabot tud per- 
cenként maximum 3100 méterre kilőni. 


2. 120 mm-es aknavető., Ezt a fegyvert már kerekeken, lóval vagy 
könnyűgépkocsíival vontatták, súlya 282 kg, percenként 15 lövés 
leadására alkalmas, a kilőtt 15,9 kg-os lövedék maximálisan 5500 
méterre repült. 1941-től használták. 


3. 160 mm-es aknavető. A legnagyobb űrméretű aknavetőt 1943- 
ban rendszeresítették a szovjet hadseregben. Súlya 1170 kilo- 
gramm volt, és mintegy 40 kilogrammos lövedékét több mint 
5 kilométer távolságra tudta eljuttatni. Percenként 3 lövésre volt 
képes. Vontatni viszont 50 km/óra sebességgel lehetett, ami a 
gyors előnyomulások esetén hasznos tulajdonság. Töltése a többi 
aknavetővel ellentétben, hátulról történt. 

6. tábla 


Katyusa, A második világháború tüzérségi fegyverei közül a szov- 
jet hadsereg sorozatvetője, a híres katyusa jelentette a legnagyobb 
előrehaladást. A nagy űrméretű lövegek nehezen mozgathatók, ne- 
hezen álcázhatók voltak, tüzelőgyorsaságuk pedig alacsony, így 
csak az első lövésük hatott váratlanul, áz ellenségnek bizonyos 
ideje maradt a bemérésre, a támadó löveg megsemmisítésére. Ezért 
hatott villámcsapásként, amikor a szovjet hadsereg bevetette a ka- 
tyusákat a kezdeti sikerek után magabiztosan, nagy tömegben tá- 
madó német csapatokkal szemben. Azok megdöbbenve tapasz- 
talták, hogy erős fénnyel és sivító hanggal kísérve, lövedékek tu- 
catjai zúdulnak rájuk rejtett állásból, ahol bizonyára komoly tü- 
zérségi erő tartózkodik. A valóságban ezen a helyen egy vagy két 
téherautó állt, piatóján az azóta ismertté vált kilővőállvánnyal, 
amely elektromos indítással 15-20 másodpercenként, a sorozat- 
vető típusától függöen, 12-48 darab, szilárd hajtóanyaggal működő 
rakétalövedéket röppentett több kílométeres pályára, A célzási 
pontosság rosszabb volt, mint a hagyományos ágyúké, de a kilőtt 
rakéták nagy tömege ellensúlyozta ezt. A németek hamarosan 
megtanulták ismerni, rettegni ezt az új típusú fegyvert, mely ne- 
vét a népszerű katonadal Katyusájáról kapta. 

Magyarországon ezt a fegyvert Sztálin-orgonának ís nevezték. 
Nemcsak az orgonasípokként egymás mellé sorakozó kíilövösínek 
miatt, hanem a lövedékek különösen vijjogó, magasságát állan- 
dóan változtató hangja alapján is. A katyusa előre jelezte az egész 
tüzérségi fegyvernem újjászületésének útját. Korábban a tüzérségi 
lövedéket a lövegcsőben történt robbanás ereje hajtotta előre, 
aminek felső határát megszabták a cső méretei. A katyusák azon- 
ban rakétahajtóművel működtek, így indításukhoz elég volt egy 
könnyű állványzat. A második világháború folyamán a rakéta- 
fegyverek több változatát is kipróbálták, azóta pedig a módern 
távközlés, távírányítás és a számítógépek nyújtotta lehetőségeket 
felhasználva, a modern rakétatüzérség egyik legfontosabb straté- 
giai fegyverneme lett. 

7. tábla 


Légvédelmi lövegek, A légvédelmi tüzérség jelentősége együtt nö- 
vekedett a légierőével. Kezdetben a földi célok leküzdésére készült 
fegyvereket használtak a repülőgépek ellen ís, csak később fejlesz- 
tették ki a nagy tűzgyorsaságú, nagy szögben, gyorsan, pontosan 
mozgatható légvédelmi ágyúkat. A légvédelmi fegyvereket első- 
sorban űrméretük alapján különböztetjük meg. 40 mm-ig (ide tar- 
toznak a légvédelmi géppuskák is) könnyű, 100 mm-ig közepes, 
ezen felül nehéz légvédelmi fegyverekről beszélünk. A légvédelem 
tartozékai voltak a fényszórók, a lehallgatók, lokátorok is. 

A harcászati szakírók általában honi és kivonuló légvédelmet kü- 
lönböztetnek meg; az elsőnek a feladata a városok, különböző 
objektumok védelme, a másodiknak pedig a harcoló alakulatok 
légterének a biztosítása. Ennek a két feladatnak különbözősége 
a fegyvéreken is látható. A honi légvédelemnek többnyire magasan 
repülő bombázókkal, a kivontulóknak pedig alacsonyan támadó 
csatagépekkel kellett felvenni a harcot. 

A szovjet légvédelem első nagy sikerét az 1941. november 7-i 
díszszemlén érte el, amikor egyetlen német gépet sem engedtek 
eljutni a Vörös tér fölé. 


1. 37 mm-es légyédelmi gépágyú. 1939-ben rendszeresítették. Ön- 
működő fegyver, tárában öt tölténynek volt hely, lőtávolsága el- 
érte a 8000 métert, hatásos tüzet 3-4000 méter magasságra tudott 
leadni, súlya 2100 kg. Gépi erővel, maximum 60 km/óra sebesség- 
gel vontatták. 


2. 85 mm-es légvédelmi löveg. Erre a lövegtípusra épült a szovjet 
légvédelem. 1939-től gyártották, hordtávolsága elérte a 15000 
métert. Légi célpontok ellen 10 000 méterig volt hatásos, 9,2 kg 
súlyú lövedékének repeszhatása nagyobb távolságban is okozha- 
tott sérülést az ellenséges gépeken. Gyakran használták földi célok, 
főleg páncélozott járművek ellen. Súlya 4300 kg, gépi erővel maxi- 
mum 50 km/óra sebességgel vontatták. 

8. tábla 


Páncélosok, Az első világháború végtelenül elhúzódó lövészárok- 
harcai során szükség volt egy olyan harci eszközre, amely bízto- 
san át tud haladni az árkokkal, természetes és drótakadályokkal 
nehezített terepen, páncélzata megvédi a gyalogsági fegyverek 
tüzétől és a lövegek repeszeitől, célját elérve megfelelő fegyver- 
zettel meg tudja semmisíteni az ellenséges állások védőit. 

A szovjet hadsereg számára is szükséges volt a páncélos fegyver- 
nem kifejlesztése. Még az önálló szovjet gépkocsiígyártást is meg- 
előzve, elkészültek a Vörös Hadsereg számára az első páncélosok. 
Közülük a legismertebb típusokat jól kidolgozott technológiával 
nagy szériában gyártották. Segítették a harckocsik a spanyol köz- 
társaságiakat a fasiszták elleni harcban, és helytálltak az első japán 
agresszió idején. 1941-re azonban kezdtek elavulni, többségük 
áldozatául esett a német támadásnak. 

Ekkorra azonban a szovjet konstruktőrök kidolgozták a második 
világháború korszakának vitathatatlanul legsikeresebb páncélos- 
típusát, a T—34-et. 

T-34. Két változata: a T-34/76 (1. 1. rajzon) és a T-34/85 (I. 2. 
rajzon) vált ismertté. 

Közepes méretű páncélos a T-34/76, súlya még 26,3 tonna, de a 
tűzerő és páncélvastagság megnövelésével a későbbi változatnál 
32 tonnára növekedett. A jármű frontján 60 mm-re, a toronynál 
pedig 75 mm-re növelt páncélvastagság önmagában is tekintélyes, 
hatását azonban mégsokszorozta a harckocsi speciálisan kiképzett 
alakja: a ferdén érkezett lövedékek egyszerűen lecsúsztak a jármű- 
ről. A páncélos tornyát — ez akkor technikai bravúr volt — egyetlen 
darabból öntötték. 

A járművet 500 lóerős dízelmotor mozgatta, mintegy 50 km/óra 
sebességgel, ami valamivel kisebb volt ugyan, mint a legjobb 
benzinmotoros tankok sebessége, de ezért bőségesen kárpótolt a 
dízelmotor kisebb fogyasztása. 

Az első változatot 76 mm-es löveggel szerelték fel, a tűzerő növe- 
lése érdekében később áttértek a 85 mm-es lövegre. 

1. KV-I. A szovjet konstruktőrök főleg a spanyol polgárháború 
tapasztalata alapján igyekeztek egy olyan nehézpáncélos típust 
kialakítani, amely ellenáll a páncéltörő ágyúk tüzének, ugyan- 
akkor megfelelő tűzerővel tudja támogatni saját harcoló gyalog- 
ságát. A KV típusú harckocsi tervezése 1939 februárjában kezdő- 
dött, szeptemberben már folytak az üzemi próbák, decemberben 
pedig a Legfelsőbb Katonai Tánács elfogadta a típust a Vörös 
Hadsereg számára. 1940-ben 234, 1941 első felében pedig 400 
darabot kapott belőle a hadsereg. Ebben az időben a szovjet ipar 
évi termelőképessége 5660 harckocsi volt. 

A KV-I típusú harckócsi páncélzata elérte a 75 mm vastagságot, 
súlya 43,3 tonna, motorja 550 lóerős dízelmotor, országúton 30, 
terepen 12 km/óra sebességgel tudott haladni. 

1941-ben megerősítették a páncélzatot, a jármű súlya így 47,5 ton- 
nára növekedett. Közben kifejlesztették a 152 mm-es tarackkal 
felszerelt KV-II tipust. A KV-I azonban jelentősen elmaradt a 
T-34-esek mozgékonyságától, gyorsaságától, ezért 1942-ben újból 
átépítették, súlyát 42,5 tonnára csökkentették, sebességét viszont 
42 kmjiórára növelték. A KV típusok közül a szakemberek a leg- 
fejlettebbnek a KV--85 típust tartják : tűzerejét egy 85 mm-es ágyú 
és két géppuska képezte. 


2. Sherman. Az amerikaiak a szovjet kormánnyal kötött segély- 
nyújtási egyezmény alapján páncélosokat ís szállítottak a szovjet 
csapatoknak. Főleg a franciaországi partraszállás előtti időben, 
amikor a háborús termelésre átállított amerikai nehézipar már 
ontotta az új járműveket. 

A Sherman páncélosok valamivel könnyebbek voltak, mint az eu- 
rópai front szovjet és német típusai. Igen jó harci tulajdonságok- 
kal rendelkeztek; a második világháború valamennyi harcterén 
bevetették őket, több mint 55 000 darabot gyártottak belőlük a há- 
ború folyamán. Hazánk területén a 6. gárda-harckocsi-hadsereg 
és a Plijev által vezetett csoport állományában alkalmazták. 

10. tábla 


Rohamlövegek, páncélvadászok. A rohamlövegeket támadásban 
a rohamozó gyalogság közvetlen támogatására, védelemben pedig 
lesállásban vagy beásva, páncélelhárításra alkalmazták. Tulaj- 
donságaik sok mindenben megegyeznek a harckocsikéval. Azonos 
alvázra is építik őket. Ám több harci tulajdonságukat tekintve 
alulmaradnak a harckocsikkal szemben, A páncélosok lövegtor- 
nyaik segítségével menet közben bármelyik pillanatban bármely 
irányba tüzelhetnek, ugyanakkor a legjobb rohamlöveg is leg- 
feljebb 20 fokkal térítheti el lövege csövét a menetiránytól. Ennél 
erősebb oldalirányzás csak a kocsitest mozgásával lehetséges. 
A rohamlöveg tehát mindig szemből támad, oldalpáncélzata ezért 
gyengébb a harckocsiénál, erős homlokpáncélzata azonban jól 
érvényesül a szemtől szembe vívott harcban. 

Hátrányát ellensúlyozta fegyverének könnyen növelhető tüzereje. 


1. SZU-76. A második világháború egyik legnagyobb számban 
gyártott rohamlövege. 1945-ig 12 671 darab készült belőle. A T—-60 
könnyűpáncélos alvázára szerelték. A fürge, mozgékony, 11,2 ton- 
nás jármű sebessége országúton több mint 40 km/óra. Felül nyi- 
tott küzdőterével, 26-30 mm-es páncélzatával elsősorban a támadó 
gyalogságot támogatta, védelemben is, de kiváló lövegével komoly 
veszélyt jelentett a német páncélos erőkre is, 


2. ISZU-122. Az I1S5ZU-122 rohamlöveg története az 1942-es évre 
nyúlik vissza. Ekkor a 152 mm-es tarackból és a KV-I alvázból 
kialakították az ISZ-152 rohamlöveget. 1943 végén ezt a típust 
az ISZ-I páncélos alvázára szerelt 122 mm-es ágyúval gyártották, 
melynek csövét a pontos célzás érdekében meghosszabbították. 
Nemsokára az ISZ-II páncélos alapján kifejlesztették az ISZU- 
152 modellt, amely tarackjával a legnagyobb tűzerejű rohamlövege 
volt a szovjet hadseregnek. Számos tulajdonságában felülmúlta a 
németek Elefántnak , becézett" Ferdinánd rohamlövegét. 

11. tábla 


1. SZU-85. 1942-ben vetődött fel a szovjet hadsereg főparancs- 
nokságán, hogy a gépesített háború feladatainak megoldásához 
szükség lenne egy jó menettulajdonságokkal rendelkező páncélo- 
zott rohamlövegre. A T-34-es alvázának és lövegének felhasználá- 
sával hozták létre a S5ZU-85 rohamlöveget, amely 296 tonnájával 
valamivel könnyebb volt a megfelelő harckocsitípusnál, így gyor- 
sabb is nála. Figyelmet érdemel a harcjármű célszerű, szokatlanul 
alacsony felépítése, szemben a szögletesebb kiképzésű hasonló 
német típusokkal. Előnyei már a kurszki csatában kitűntek. 
Később a rohamlöveget továbbfejlesztették: 85 mm-es lövegét 
100 mm-re, 75 mm-es frontpáncélját 110 mm-re cserélték. 

A háború vége felé 122 mm-es lövegével már az egyik legjobb pán- 
célvadásznak bizonyult. 


2. SZU-76/1-42. A szovjet hadiipar a Nagy Honvédő Háború 
éveiben több mint százezer harckocsit és rohamlöveget gyártott. 
Voltak a győzelemnek olyan fegyverei is, amelyeket az ellenség 
kezéből csavartak ki. Ilyen volt a $ZU-76/L-42 is. Ez a harc- 
jármű különös körülmények között született. A háború folyamán 
előrenyomuló szovjet csapatok nagy mennyiségű hadianyagot 
zsákmányoltak, így kérült birtokukba a németek P-III páncélosa 
is. A járművek még jó állapotban voltak, a szovjetek igyekeztek 
tehát hasznukat venni. A P-IIT konstrukciója azonban nem volt 
olyan szerencsés, hogy változatlan formában harcba lehetett volna 
vetni, Akkor javasolták a szovjet hadmérnökök, hogy ezt a harc- 
kocsinak már elavult típust megfelelő átépítéssel rohamlövegként 
hasznosítsák. Leszerelték az eredeti tornyot, helyére egy 7,62 
mm-es löveggel ellátott felépítményt helyeztek. 

A 22 tonna súlyú, 50 km/óra sebességű jármű bevált. Utánpótlását 
a német veszteségek folyamatosan biztosították. 

12. tábla 


Szállító járművek, A modern hadviselésben a megfelelő szállító 
járművek ugyanolyan fontosak, mint maguk a fegyverek. Ezek 
segítségével lehet megoldani a harcoló egységek gyors mozgatá- 
sát, biztosítani utánpótlását, a legmostohább időjárás közepette, 
természetes és mesterséges terepakadályok ellenében is. 

A szovjet állam nehézipara számára óriási erőpróba volt, hogy 
hadseregét el tudja látni szállító járművekkel, A hátországba te- 
lepített ipar igyekezett megfelelni a feladatnak, megalapozva ez- 
zel a gépkocsiipar további fejlődését. Ezenkívül a szovjet hadse- 
reg angolszász szövetségeseitől kapott és az ellenségtől zsákmá- 
nyolt járműveket is használt. 


1. GAZ-AAA. A Szovjetunióban a modern, tómeges gépkocsígyár- 
tás 1931-ben kezdődött. Az akkori gazdasági követelményeknek 
megfelelően főleg mostohább útviszonyokat elviselő, erős teher- 
gépkocsikra volt szükség. Ekkor alapozta meg hírnevét a GAZ 
két- és háromtengelyes tehergépkocsi, amely megbízható, jó terep- 
járónak bizonyult, Olcsón és nagy tömegben lehetett előállítani. 
Motorja 3280 cmt-es, 50 lóerős volt, a 2500 kg súlyú kocsit köny- 
nyen vitte 65 km/óra sebességgel. 

Ágyúk vontatására, fényszórók, könnyű légvédelmi fegyverek, sőt 
katyusák (I. 7. tábla) kilövőállványának hordozására is használ- 
ták. Erre a tehergépkocsira szerelték a repülőgépmotorok, harc- 
kocsimotorok zaját felfogó lehallgatókészülékeket is, 


2. GAZ-67. A szovjet hadvezetés egy könnyű, terepen jól mozgó 
gépkocsira adott megrendelést a szovjet autóipar szakembereinek. 
A feladatot a gorkiji autógyár kollektívája kapta meg, és 1943-ban 
már sorozatban gyártották a GAZ-67-es parancsnoki gépkocsit. 
Az új gépjármű először a kurszki csatában bizonyította be kitűnő 
tulajdonságait. Főleg a terep állította nehézségeket küzdötte le 
nagyszerűen, hiszen 64 fokos emelkedőn, 40 fokos dőlési szögben 
is tudott haladni. 

13. tábla 


1. Lovas szekér. Az előnyomuló szovjet csapatokkal mindenütt 
ott voltak a kis termetű, hosszú szórű lovak, amelyek a hadtáp 
szekereit vontatták. A vezető nyugati stratégák már a háború előtt 
úgy vélték, hogy nincs szükség lóra a modern hadviselésben. 
Lassúnak, gyöngének tartották, többre becsülték a motort. A né- 
metek villámháborús sikerei a háború elején öket igazolták, 
A keleti fronton azonban nem lehetett nélkülözni a lóvontatást. 
A hó, a sár, az úttalan utak könnyen ottmarasztalták a legkor- 
szerűbb Büssínget, Mercedest, Opelt is. És amíg a motoros jár- 
művek csak a számukra előírt üzemanyaggal közlekedtek, a lassan, 
de biztosan kocogó lovacskák bármilyen fellelhető takarmánnyal 
beérték. Szükség esetén a fogat vondereje további lovakkal! növel- 
hető vagy pótolható volt. 


2. Dodge Weapon. Az USA az 1941. december 7-én bekövetke- 
zett japán támadás után lépett be a háborúba. Mivel erőit főként 
a csendes-óceáni térségben folyó hadműveletek kötötték le, Euró- 
pában harcoló szövetségeseit elsősorban hadianyaggal és egyéb fel- 
szereléssel támogatta. A szállítás gyakran akadozott, feltartóz- 
tatták a német és a japán tengeralattjárók. A szovjet kormátinyal 
kötött segélynyújtási szerződés alapján szállították a szovjet had- 
sereg részére a Dodge Weapont is. Ezt a négy kerékmeghajtású 
terepjárót kimondottan katonai célra konstruálták. Alvázára kü- 
lönböző rendeltetésű karosszériákat lehetett szerelni, Ismerünk 
rajszállító, parancsnoki, rádiós, sebesültszállító változatot. 

A terepjáró 6 hengeres, 80 lóerős motorja a 2694 kg önsúlyú és 
kb. 3/4 tonna teherbírású járműnek kb. 87 km/óra végsebességet 
biztosított. 

A legnehezebb terepen is bevált, ha elakadt, csörlővel ki tudta 
húzni önmagát. Ez a tulajdonsága hazánk homokos vagy mocsaras 
területein is gyakran tett jó szolgálatot használóinak. 

14. tábla 


1. Ford G.P.A. kétéltű. A csendes-óceáni hadműveletek során az 
amerikai hadvezetés szükségesnek látta, hogy a trópusi esők öve- 
zetében levő folyókkal, tavakkal tarkított szigeteken harcoló csa- 
patait kétéltű gépkocsikkal lássa el. 

A Ford cég 1942 februárjában nyújtotta be a terveket, és április- 
ban, egy hónap alatt már 3000 darabot gyártott. Mivel a karosz- 
szériát csónaképítő tervezte, a jármű szárazföldi menettulajdon- 
ságai kevésbé jók voltak. Összesen 12775 darabot gyártottak 
belőle. Az antifasiszta hatalmak közti segélyegyezmény keretében 
nagyobb mennyiséget szállítottak a szovjet hadsereg részére. Itt az 
első sikercs szereplésük 1944 márciusában volt, a dnyeperi át- 
kelésnél. Később hazánk területén is többször alkalmazták. Az 
1650 kg súlyú kétéltű jármű 4 hengeres, 2196 cm?-es motorja 
országúton 90 km/óra végsebességet biztosított. Vízben, egy be- 
kapcsolható hajócsavar segítségével a jármű 12 km/óra végsebes- 
séget tudott elérni, 


2. M.3.A,1. felderítő páncélozott jármű. Ezt a típust az amerikaiak 
1939 júniusától gyártották. Több mint 20000 db készült belőle. 
Küzdöterében két vezető és hat szállított katóna számára jutott 
hely. 

Több változata ismeretes, alkalmassá tették hírközlő berendezések 
vagy sebesültek szállítására is. Fő feladata kétségtelenül a támadó 
gyalogság mozgatása és a felderítő szolgálat ellátása volt. Gyorsan 
támadó páncélosegységek mögött szállították vele a gyalogságot, 
amely így kevésbé volt kitéve az ellenséges nehézfegyverek tüzének 
és repeszek hatásának. 

Önálló tűzereje is figyelemre méltó. Alkalmas volt arra, hogy több, 
különböző űrméretű géppuskát szereljének rá. Esetenként akna- 
vetővel is ellátták. Vontattak vele lövegeket is, főleg páncéltörőket. 

15. tábla 


1. Dzsip. Az amerikai hadvezetés kezdettől fogva megkülönböz- 
tetett érdeklődéssel figyelte, hogyan váltak be az európai frontokon 
a különböző hadieszközök. Felfigyeltek a Volkswagen Művek 
parancsnoki kocsijára, a Kübedwagenre, és égy hasonlót rendeltek 
az amerikai autóipartól, Így született a Willys Jeep. 

Az első gyártmányszériát (1500 db) azonnal elküldték a Föld 
minden részére próbajáratra, és a kocsi Ázsiától Afrikán át Euró- 
páig mindenütt bizonyította jó tulajdonságait. Megbízható, erős 
jármű, ugyanakkor könnyű mozgású, fordulékony és kitűnő 
terepjáró. Az idők folyamán 640 000 darabot gyártottak belőle. 
A dzsip 4 hengeres, 2200 cm?-es motorja 54 lóerős teljesítményre 
volt képes. Végscbessége 104 kmfőra. Ennél sokkal fontosabb az 
a katonai járműveknél nem nagyon figyelt körülmény, hogy igen 
alacsony volt a fogyasztása, 11,8 líter 100 kilométerre. A dzsip 
a szovjet hadseregben is elismerést vívott ki, nem csupán a nehéz 
terep leküzdésében jeleskedett, hanem könnyű löveget is vontattak 
vele. 


2. ZISZ-IO1A. A szovjet gazdasági életnek elsősorban teher. 
gépkocsikra volt szüksége, igy eleinte kevés figyelmet fordítottak 
a személygépkocsik gyártására. 1935-ben kezdtek a moszkvai 
autógyárban egy személygépkocsi tervezéséhez, és 1936. április 
29-én gördült be az első öt ZISZ-101 gépkocsi a Kreml kapuján, 
ahol maga Sztálin tekintette meg a járműveket, és tett észrevétele- 
ket a további fejlesztés szükséges teendőiről. 

A háború ideje alatt már többnyire a ZISZ-IOTA változat volt 
használatban, és a konstruktőrök már a ZISZ-110 tervein dolgoz- 
tak. Hazánk területén a ZISZ személygépkocsikat főként magas 
beosztású parancsnokok használták; kényelmes és biztonságos 
jármű volt. A személygépköcsiknál megszokott kényelmi berende- 
zések egy részét haditermelés idején mellőzték ugyan, de a 6 hen- 
geres motor és a magas felépítésű karosszéria jól bírta az úttalan 
utakat és a nehéz terépet. 

Dunai Flottilla. A szovjet tadiflotta a Balti-tengeren, a Fekete-ten- 
geren és a Csendes-óceánon állomásozott, a beltengerekre flottillák 
települtek. 1944 nyarán, mikor a hadműveletek a Dunához közeled- 
tek, a szovjet főparancsnokság létrehozta a Dunai Flóttillát. Ennek 
hajóegységeit először 1944. augusztus 22-én vetették be a Dnyepe- 
ren, majd novemberben Apsatinnál biztosította a 3. Ukrán Front 
zavartalan átkelését a Dunán. 

1944. december elsején Miljukov korvettkapítány vezetésével négy 
őrnaszád és négy páncélos motorcsónak Baja térségében áttörte 
az ellenség folyami zárrendszerét, és a Dunán fölfelé haladt. 
A Dunai Flottlla a budapesti hadművelet során utánpótlás szállí- 
tásával és folyambiztosítással támogatta a szárazföldi csapatok 
harcát. Szerepe volt a Budapest felmentésére irányuló kísérletek 
meghiúsításában is. 1945. március 16-át követően a Dunai Flot- 
tilla bekapcsolódott a 3. és a 2. Ukrán Front bécsi támadó had- 
műveletébe, melynek első szakaszában a szovjet csapatok befejez- 
ték hazánk felszabadítását. 

1945. március 20-án Esztergom elfoglalásánál vettek részt a vé- 
delmi vonal áttörésében. Egy hét elteltével Komárom bevételéért 
küzdöttek, 

A Dunai Flottilla hőstettei közé tartozik, hogy 1945 áprilisában 
gyors előretörésükkel megmentették Bécs legfontosabb Duna- 
hídját, a Reichbrückét. 

A Dunai Flottilla a legkülönbözőbb hajóegységekből állt. Páncé- 
lozott vízi járműveikre lövegek, géppuskák és sorozatvetők voltak 
felszerelve. 

A háború folyamán is rendszeresen láttak el aknaszedő feladato- 
kat; ez a háború végeztével fő feladatukká vált, nekik és az újjá- 
alakult demokratikus magyar hadsereg egységeinek köszönhető, 
hogy a Dunán megindulhatott a hajóforgalom. Még a Balatonban 
levő német aknamezők felszedésében is segítettek. 

17, tábla 


Vadászgépek. A szovjet hadsereget védelmi háborúra készítették 
fel, így a repülőgépipar döntően védelmi feladatú gépeket gyár- 
tott. A szovjet konstruktőrök e kategóriákban lépést tartottak 
a világ élvonalával. A bevezeteti típus cseréjére a harmincas évek 
legvégétől került sor, így a bevetési területen a német támadás idő- 
szakában többségében még a régi, elavult típusok voltak haszná- 
latban, ezek jó része ís a háború első óráiban áldozatul esett 
a német támadásnak. Így érthető a háború első időszakát jel- 
lemző német légi fölény, ezt először a moszkvai csatában sike- 
rült megtörni, A. szovjet repülögépípar a háború folyamán 137 
ezer repülőgépet adott a légierőnek. A hazánk területén folyta- 
tott harcokban a szovjet légierő már számbeli és műszaki fölény- 
ben volt a Luftwafféval szermben, Korlátlan ura volt a légtérnek, 


1. LA-5. A Lavocskin, Gudkov és Gorbunov által tervezett gép 
1940-ben került a csapatokhoz LAGG-1 típusjelzéssel. Később 
tervezői továbbfejlesztették, az új típus neve LAGG-3, A harc- 
feladatok azonban újabb változtatásokat tettek szükségessé, ezek 
már egyedül Lavocskin nevéhez fűződtek, így lett végül a hosz- 
szabb távon bevált típus neve LA-5, A gépet a sztálingrádi csatá- 
ban vetétték be. A háború során 5253 készült belőle, Műszaki 
adatai közül kiemelkedik a 620 km/óra sebessége, 800 km ható- 
távolsága és 11 000 méteres emelkedési magassága. Fegyverzetét 
3 gépágyú alkotta, 150 kg bombaterhet vihetett magával. 


2. JAK-7 vadászgép. A Jakovlev által vezetett tervezőiroda ís a 
harmincas évek végén kapta a feladatot egy megbízható vadász- 
gép tervezésére, melynek gyártását könnyen és gazdaságosan lehet 
megindítani. Ez a típus volt a legelterjedtebb szovjet vadászgép; 
17000 darabot gyártottak belőte. 520 km/óra sebessége, 10 000 
méteres emelkedési magassága valamivel alatta maradt ugyan az 
előző típusénak, de fordulékonysága jobb. Fegyverzetét egy gép- 
ágyú és két géppuska alkotta. 

18. tábla 


1. IL-2 Sturmovik. 1938-ban készített az Iljusin által vezetett 
tervezőiroda egy új egyszemélyes csatagépet. A gép 1939 decem- 
berében repült először, különböző vizsgálatok, próbák és viták 
után. Sorozatgyártása 1941-ben indult meg, 5 a háború kezdetén 
azonnal bevetették. A gép páncélzata miatt nehézkes volt, így a 
hátulról jövő támadásoknak könnyen áldozatul esett, Ezután át- 
tervezték kétszemélyesre, helyet kapott benne egy lövész ís, aki a 
hátulról jövő támadásokat hárította el. 

A gép a német páncélosok rémévé nőtte ki magát, gépágyújával, 
bombáival felülről támadta őket, így mit sem ért ellenük a meg- 
erősített homlokpáncél. 

Hazánkban főleg a debreceni és balatoni csaták győzelméből 
vette ki a részét, de jeleskedett Budapest ostrománál is, 

Erős páncélzata mélyrepülésben ís védte a benne ülő pilótákat a 
gyalogság kézifegyvereinek tüzétől. A háború folyamán közel 
35 000 darab készült belőle. Műszaki adatai közül megemlítjük 
470 km/óra végsebességét, 6000 méteres emelkedési magasságát, 
600 km hatótávolságát, 5500 kg-os súlyát. Fegyverzete változó, 
két gépágyút és három géppuskát is szerelhettek rá, 600 kg bomba 
terhe mellett. 


2. PO-2. Ez a típus volt a szovjet légierőnek leghosszabb ideig 
használt gépe. A Polikarpov által tervezett prototípus 1928. 
július 7-én repült először. Ez a könnyen kezelhető, biztos, nagy 
munkabírású géptípus halhatatlan érdemeket szerzett a szovjet 
katonai és polgári pilóták kiképzésében. 

A háborúban elsősorban futár- és postaszolgálat, sebesültszállítás 
volt a feladata, de használták harci bevetésre is. Főként éjjelente 
indultak a PO-2-esek zavaró repülésre, hogy kisméretű repesz- 
bombáikkal nyugtalanítsák az ellenséget. Főleg ezen a kétfedelű 
géptípuson vetették be a női pilótákat, Ebből a típusból több mint 
33 ezer készült. Megemlítendő 140 km/órás sebessége, 980 kg sú- 
lya, 5000 méteres csúcsmagassága. Fegyverzete ! géppuska. 

19. tábla 


Bombázók. A szovjet légierő bombázógépeit csak akkor kezdték 
kifejleszteni, amikor a spanyol polgárháború tapasztalatai vilá- 
gossá tették, hogy a bombázók támogatása nélkül a szárazföldi 
csapatok csak nehezen, nagy áldozatek árán érhetnek el sikereket. 
A szovjet repüléstechnika korábbi eredményei — főleg a távolsági 
repülésben elért világrekordok — lehetővé tették, hogy rövid idő 
alatt kifejlesszék közepes bombázótípusaikat. A nehézbombázók 
tervezését nem szorgalmazták. A szovjet hadsereg hadicéljaitól 
idegen volt a nehézbombázók által okozott, hadászatilag olykor 
nem is indokolt totális pusztítás. 


1. TU-2. A későbbi utasszállítóiról híressé vált Tupoljev tervező- 
irodája 1938-ban kezdte kialakítani ezt a géptípust. Első repülését 
1940-ben sikerrel végezte, de a sorozatgyártást a kényszerű ipar- 
telepítés és a fontosabbnak tartott vadászgépgyártás miatt csak 
1942-ben indították meg. A gép 11,§ tonna súlyával a második 
világháború legnagyobb, sorozatban gyártott Szovjet bombázója 
volt - 2527 darabot gyártottak belőle. Sebessége 545 km/óra, ha- 
tótávolsága 2000 km, emelkedési magassága 9500 méter, fegyveér- 
zetét 2 gépágyú és 2 géppuska alkotta. 


2. PE-2. Ezt a típust a Petljakov által vezetett tervezőiroda féjlesz- 
tette ki 1939-ben. Első elképzelésük egy olyan magassági vadász 
kialakítása, amely háromszemélyes túlnyomásos kabinjával első- 
sorban a nagy magasságban betörő ellenséggel veszi fel a harcot. 
Ezzel azonos időben fejlesztik ki az alaptípus zuhanóbombázó 
változatát is, Gyártását végül 1940-ben indítják meg. A gép meg- 
jelénése meglepetést keltett az ellenséges csapatok között, A hazán- 
kért vívott harcokban is sikerrel szerepelt. 

Összesen 11 427 darabot készítettek belőle. 580 km/órás végsebes- 
séget, 8800 méteres emelkedési magasságot, 1500 km hatótávol- 
ságot ért el. Fegyverzete négy darab 7,62 mm-es és egy 12,7 mm-es 
géppuskából állt. Egy tonna bombaterhet vihetett magával. 

1. Boston. A Szovjetunió a szövetségesekkel kötött szerződés 
alapján kapta ezt a géptípust. 

Az amerikaiak által kifejlesztett prototípus 1939 decemberében 
repült először. Az első megrendeléseket a franciáktól kapták. 
Franciaország német megszállása után az angolok vették át a 
rendelést. A gépből összesen 6178 darabot gyártottak, a Szovjet- 
unió 3125-öt kapott belőle. Főként a németek utánpótlási és 
frontvonalait bombázták vele, de szerepet kapott Budapest vé- 
delmi rendszerének szétbombázásában is. Több változatban gyár- 
tották, egyes típusokra a Szovjetunióban lövésztornyot szereltek, 
hogy fokozzák védelmi erejét. 

Adatai közül meg kell említeni 540 km/óra sebességét, 9750 méter 
emelkedési magasságát, 1750 km hatótávolságát, 4 gépágyúból 
és 2 géppuskából álló fegyverzetét. 1220 kg bombaterhet bírt el, 


2. LI-2. 1938-ban a Szovjetunió megvásárolta a DC-3 típusú 
repülőgép gyártási jogát, ennek módosított változatát PS-B4-es 
típusjelzéssel gyártották. 1942-ben, a háború első évének tapasz- 
talata alapján, Liszunov konstruktőr vezetésével további módosí- 
tást hajtottak végre a gépen. Ekkor kapta meg a LI-2 típusjelzést. 
(A szovjet gyakorlatnak megfelelően a nehezebb csata-, bombázó- 
vagy szállítógépék jelzése mindig páros, a vadászoké pedig mindig 
páratlan végződésű szám volt.) 

A típust mint szállítógépet sokoldalúan használták fel, főleg a ki- 
terjedt partizánharc idején vált nélkülözhetetlenné, utánpótlást, 
hadianyagot, élelmet vitt, sebesülteket, foglyokat hozott. A típus 
a háború után is sokáig repült a MASZOVLET, majd a MALÉV 
szolgálatában. Adatai közül megemlítjük 290 km/óra sebességét, 
5680 méteres csúcsmagasságát és főként 2500 km hatótávolságát, 
amelynek megtételére 24 teljesen felszerelt katonával a fedélzetén 
is képes volt. 

21. tábla 


1. Tábornoki ruha. A tábornoki egyenruhát a szovjet hadsereg 
legmagásabb rangú parancsnokai viselték. A tábornoki karhoz 
tartoztak a vezérőrnagyok, altábornagyok, vezérezredesek és had- 
seregtábornokok. A híres piros stráfos tábornoki nadrágot hord- 
ták a legmagasabb katonai rendfokozat tulajdonosai; a marsal- 
lok is. 

A tábornokok sapkáján és ruháján piros és arany jelzések, gallér- 
ján tölgyfalomb, arany váll-lapjain pedig nagy csillagok hirdették, 
hogy viselőjük a szovjet hadsereg tábornoki karának a tagja. 

A hazánk felszabadításában részt vett tábornokok közül Mali- 
novszkij és Tolbuhin neve a legismertebb, éppen ebben az időben 
léptették elő marsallá őket. Örökké emlékezetes marad számunkra 
Zamercev tábornok is, Budapest városparancsnoka. 


2. Pilóta-egyenruha. A pilóta a levegőben harcol, különböző ma- 
gasságokban, olykor igen erős hőmérséklet-különbségnek, az idő- 
járás viszontagságainak, a gyorsulás hatásainak és főként az ellen- 
ség fegyvereinek kitéve, Állandóan készen kell állnia arra, hogy 
sérült gépével szükség esetén kényszerleszállást kíséreljen meg, 
vagy — más lehetőség híján — ejtőernyőjével érjen földet. A repülő- 
gép kisszámú személyzetének (legtöbbször egymagának a pilótá- 
nak) jó reflexeket, sokfelé irányuló figyelmet követelő, bonyolult 
feladatokat kell megoldania, 

A szoövjet pilóták öltözéke többnyire szőrmével bélelt börből ké- 
szült. Erős volt, meleg, védte viselőjét széltől, víztől, kisebb sérü- 
lésektől. 

A légierő jelzése kék színű volt, jelvénye a nyitott madárszárny. 

A szovjet légierő több gépén egy pilóta harcolt. Ő vezette a repülő- 
gépet, tájékozódott, tartott kapcsolatot társaival, és harcolt az 
ellenséggel. A világháború légi harcai során kiderült, hogy az el- 
veszett gépeket sokkal könnyebb pótolni, mint a jól képzett 
pilótát. 

22. tábla 


1. Téli ruházat. A második világháborúval foglalkozó nyugati 
szakirodalomban gyakran emlegetik a szovjet hadsereg győzelmét 
segítő ,, Tél tábornokot", A valóság ezzel szemben az, hogy a 
szovjet katonáknak ugyanúgy kellett tűrniük a hideget, mint a 
betolakodóknak, csupán jobban, körültekintőbben felkészültek 
rá, több évszázados tapasztalatok segiílették őket ebben. 

A téli ruházat alapja a pufajkanadrág és -kabát volt. Ennek az 
öltözéknek az anyaga vattával bélelt viszon. Könnyű volt, meleg, 
előállítása pedig olcsó és nagy tömegben megoldható. Jó tulajdon- 
ságai megmutatkoztak már a moszkvai, de főként a sztálingrádi 
és doni csatában. Hasonló célszerűséggel készült ugyancsak vattá- 
val vagy szőrmével bélelt, fülre is húzható sapkájuk, az usanka. 
Álcázás céljából gyakran használtak féhér köpényt vagy ruhát, 
gyártottak is ilyet, de gyakran a katonák leleményessége alakította 
ki a hóköpenyt lepedőből vagy asztalterítőből. 


2. Lovas katona. A Vörös Hadsereg történetében mindíg komoly 
szerepe volt a lovasságnak. Ennek magvát a híres, régi lovas kato- 
nák, a kozákok alkották, Így a szovjet lovassági fegyvernem öltö- 
zéke és fegyverzete nagyrészt a kozák hagyományok nyomán ala- 
kult ki. A régi látványos lovasrohamok korszaka a géppuskák, a 
sorozatlövő gyalogsági fegyverek elterjedése után lejárt, de a fel- 
derítésben, futár- és öőrszolgálatban még a Nagy Honvédő Háború 
idején is jelentős szerep jutott a lovasságnak. 

A régi lovassági hagyományoknak megfelelően különösen nagy 
gondot fordítottak külsejükre, féltő szeretettel gondozták lovaikat, 
Egyenruhájuk kerek sapkájukban, téli kucsmájukban és hosszú 
köpenyükben tért el a többi fegyvernemétől. Fegyverzetükhöz 
kard is tartozott. 

Hazánk területén különösen Plijev tábornok lovascsapatai hajtot- 
tak végre jelentős harccselekményeket. 

23. tábla 


1. Katonanő. A szovjet nők önként vállaltak katonai feladatokat; 
sokuknak hozzátartozóit ölték meg a fasiszták, sokuknak elhur- 
colták gyermekét, családját szórták szét, ebből meritették halált 
megvető bátorságukat. Egyenruhájuk a férfiakéval azonos volt, 
csak esetenként viseltek szoknyát. 

Az egészségügyiek nemcsak a kórházakban, hanem az első vona- 
lakban, a legnagyobb tűzben is kötözték, szállították a sebesülte- 
ket, A híradós lányok olykor életük árán is biztosították a hírköz- 
lés zavartalanságát. A közlekedésiek hóban-sárban irányítottak. 
Ott voltak a nők a csapatok törzseiben is, többnyire mint rádió- 
sok, futárok, tolmácsok, irodaiak, térképészek. Harcoltak az első 
vonalakban ís, nem egy mesterlővész akadt közöttük. 

A pilótanők főleg a PO-2 típusú gépeken (I. 19. tábla) teljesítettek 
felderítő szolgálatot. 


2. Nyári egyenruha. Népviseleten alapuló gimnasztyorka, csizma- 
nadrág, csizma és pílotka (sapka), ezek voltak a szovjet hadsereg 
nyári egyenruhájának tartozékai, A ruha könnyű vászonból ké- 
szült, színe zöldes, elvegyült a nyári természet színeivel, A csizma- 
nadrágban bármilyen terepen könnyű volt a mozgás, A katona 
felszereléséhez tartozott a gázálarczsák ís, melyben a gázálarcon 
kívül még többnyire kenyeret, lőszert és mahorkát (dohányt) is 
tartottak. Ezt a szabályzat tiltotta ugyan, de a célszerűség meg- 
követelte, hogy kéznél legyen mindaz, amire a harcoló katonának 
szüksége van. A sisak viszonylag könnyű volt, csak harcban hord- 
ták. A katonai vezetés lehetőség szerint igyekezett könnyebbé 
tenni a viseletet. 

A Nagy Honvédő Háborúban óriási teher hárult a gyalogságra. 
Megfelelő mennyiségű biztonságos szállítójármű hiján ellenséges 
tűzben ís, a gépesített egységekkel együtt, gyalog kellett óriási 
távolságokat megtenniük, 

Különösen fontos szerepük volt az utcai harcokban, így például 
Budapest felszabadításában. 

24. tábla 


1. Utász, hidász. Már a római légiókat is kísérték útépítő alakula- 
tok, és Dzsingisz kán mongol lovasai is felhasználták a legyőzött 
népek férfiait az akadályok — ellensézes várak, úttorlaszok — le- 
küzdésére. Ennek a fegyvernemnek a fontosságát azonban a kor- 
szerű hadieszközök súlya és mérete adta meg. Különösen nagy 
szerepe volt az utászegységeknek a Szovjetunió területén folyó 
harcokban, A viszonylag fejletlen úthálózat, a németek által tel- 
jesen elpusztított vasút- és hídrendszer, valamint a mócsarak , erdők 
különleges terepakadályai között kellett biztosítaniuk a szovjet 
hadsereg előnyomulásának feltételeit, gyakran a támadó alakula- 
tok előtt, az ellenség tüzében. Magyarországon elsősorban az el- 
pusztított hidak miatt megbénult közlekedés helyreállításában 
vívták ki a szovjet utászok a magyar nép megbecsülését, szeretetét. 


2. Tűzszerész. A modern harcászat az aknák egész sorát fej- 
lesztette ki. Az ellenséges gyalogság rohamát a súlyra robbanó 
taposóaknákkal és a földfelszínem kifeszített huzal segítségével 
működő botlódrótos aknákkal próbálták megállítani, Készítet- 
tek harckocsiaknákat is, melyek csak a nehéz járművek több 
tonnányi súlyára robbantak. Nagy szerepük volt az aknáknak az 
utak, hidak, vasutak mentén folyt partizánháborúban és a vízi 
harcászatban is, 

A német hadsereg hazánk területén hagyott aknáinak, lőszer- 
raktárainak, a fel nem robbant bombáknak, lövedékeknek fel- 
kutatásában, hatástalanításában halhatatlan érdemeket szereztek 
a szovjet tűzszerészek, Speciális műszerük a kibocsátott folyama- 
tos fény- vagy hangfrekvencia megváltoztatásával jelezte a közel- 
ben előforduló fémtárgyat. A felderített robbanócszközt hatás- 
talanították vagy felrobbantották. A veszélyes művelet közben 
sok szovjet katona áldozta életét a polgári lakosság nyugodt, 
biztonságos életéért. 

25. tábla 


Bolgár, román, jugoszláv katonák. A fasizmus elleni harc az egész 
világ, benne Európa népeinek közös ügye volt. Hazánk felszaba- 
dításában is részt vettek a már felszabadult Bulgária, Románia 
és Jugoszlávia katonai alakulatai. A szovjet hadsereg közeledtére 
1944 szeptemberébén a bolgár nép megbuktatta fasisztabarát kor- 
mányát, s ezután bolgár csapatok is részt vettek a fasiszták elleni 
harcban. Magyarország felszabadításáért a Sztojcsév altábornagy 
által vezetett I. bolgár hadsereg katonái harcoltak. Elsősorban 
a Dráva menti harcokban tüntették ki magukat a németekkel 
szemben. Az akkor elesett bolgár katonákat Harkányban külön 
katonai temetőben temették el. 

A bolgár katonák egyenruhájának színe barna volt, fegyverzetük 
német és szovjet eredetű (I. 1. sz. rajzunk). 

A nácik vereségének és a szovjet hadsereg előnyomulásának hatá- 
sára Romániában 1944. augusztus 23-án népi felkelés tört ki. 
Megbukott Antonescu fasiszta, németbarát kormánya, és Románia 
hadat üzent eddigi szövetségeseinek. 

A magyarországi harcokban a Tiszántúlon, majd Budapest ostro- 
mánál vettek részt az I. román hadsereg csapatai. 

Hazánk területén több mint 210000 román katona harcolt, ösz- 
szes veszteségük száma 42 000 ember; sokan közülük a rákosligeti 
román katonai temetőben pihennek. 

Egyenruhájuk, különösén csúcsos sapkájuk jellegzetes (I. 2. sz. 
rajzunk). Felszerelésükben sok volt a francia és német eredetű, 
de 1944 őszétől egész hadosztályokat szerelt fél a Szovjetunió is. 

A második világháború befejező hadműveleteiben a felszabadult 
Jugoszlávia hadserege is részt vett (1. 3. sz. rajzunk). 1944 végén 
alakult meg a III. jugoszláv hadsereg, amely a dél-magyarországi, 
Pécs környéki harcokban hősiesén helytállt. 

Kötelékében az összes jugoszláv nemzet és nemzetiség soraiból 
toborzott harcosok küzdöttek; köztük a magyar önkéntesekből 
szerveződött Petőfi-brigád. 

Ejtőernyősök, rádiósok. Magyarország területén nagy, egybefüg- 
gő ejtőernyős hadművelet nem volt. Az ejtőernyősöket speciális 
feladatok ellátására egyenként vagy kis csoportokban dobták le 
Dakota vagy LI-2 (lásd 21. tábla) típusú repülőgépekről. 

A feladatuknak megfelelő kiképzést kaptak: ejtőernyős ugrás, 
rádiózás, álcázás, robbantás. A soknémzetíségű csoportok majd 
minden tagja jól beszélt magyarul — hiszen vagy magyar volt, 
vagy a szomszéd népek, szlovákok, ukránok, oroszok fia -, és 
ismerte hazánkat, főképp a földet érés környékét. Erre nagy szük- 
ség volt, hiszen az ellenséges vonalak mögött csak a lakosság 
segítségével tudták feladatukat ellátni. Arra törekedtek, hogy 
ellenálló fegyveres csoportokat szervezzenek, hírt adjanak a német 
csapatmozdulatokról, katonai objektumokat, hidakat, vasutakat 
robbantottak fel, ezzel segítve a felszabadító harcokat. Feladatu- 
kat főleg hegyes vidékén hajtották végre, ahol az ellenség szeme 
elől védelmet találtak. Sokan áldozták életüket hazánkért, köztük 
Szőnyi Márton, a hős pilóta is. 

A rádiósok közül sokan ejtőernyővel értek földet az ellenség arc- 
vonala mögött, ők tartottak kapcsolatot a parancsnoksággal, az 
ő közvetítésükkel érkezett az utánpótlás. Ők adták le a jelentése- 
ket a fasiszta csapatmozdulatokról. Sok rádiós volt a hírszerzők 
között is, ök különböző módon jutottak át az ellenséges vonala- 
kon, s adták folyamatos jelentésüket feletteseiknek. 

Hazánk felszabadításában a szovjet hadsereg egyenruháját viselő 
magyarok is részt vettek. Ezerkilencszáztizenkilences vöröskato- 
nák, akik a Szovjetunióba menekültek a Tanácsköztársaságot 
követő fehérterror elől, Spanyolországot megjárt internacionalis- 
ták (Ráth Károly, Gyáros László), a harc közben átállt vagy 
hadifogságba esett haladó gondolkodású katonák. Feladatuk fő- 
ként a tolmácsolás, az agitáció volt. Ők voltak azok, akik az ellen- 
ség leghevesebb tüzében az első vonalból rádiós kocsin szóltak a 
magyar honvédekhez; az ő szavaiknak hatására dobta el a fegy- 
verét sok magyar katona. Ők írták, szerkesztették a szovjet had- 
seregnek a magyar lakosság részére kiadott napilapját, az Új Szót. 

27. tábla 


Magyar ellenálló csoportok. A magyar népet akkori urai kény- 
szerítették a háborúba a németek oldalán, a Szovjetunió ellen. 
Legjobbjai, a kommunisták, a haladó gondolkodású antifasisz- 
ták a háború egész ideje alatt harcoltak a németbarát rendszer, 
majd a hazánkat megszálló németek ellen. Sokan fegyverrel 
a kezükben, mint ellenállók, partizánok. A Kommunista Ifjú- 
munkás Szövetség akciógárdákat szervezett (Szír-, Marót-, Laci- 
csoport, újpesti, rákospalotai, kispesti-kőbányai csoportok) és 
önálló partizánegységeket irányított (Petőfi-gárda, Ságvári-gárda). 
Miskolc, Diósgyőr felszabadításához hathatós segítséget nyújtott 
a Rákóczi- és a Nógrádi-partizánegység. Nem volt egyenruhájuk, 
vagy — megtévesztő céllal — a magyar katonai egyenruhát viselték. 
A Kisegítő Karhatalmi Alakulatot (KISKA) még a fasiszta rend- 
szer szervezte honvédelmi, karhatalmi feladatok ellátására. A 
megszervezett egységek vezetését azonban nemegyszer igazi 
hazafiak vették át, akik a kapott fegyvert igyekeztek a nyilas 
rémuralom korlátozására felhasználni. Sok üldözöttet mentettek 
meg, sok nyilast tettek ártalmatlanná. Katonai mivoltukat csak 
katonasapkájuk, derékszíjuk és jobb karjukon a feliratos kar- 
szalag igazolta (1. 1. sz. rajzunk). 

A Budai Önkéntes Ezred 1945. február 12-én alakult meg, mi- 
után a Debrecenben működő új magyar kormány hadat üzent az 
országot megszállva tartó hítleri Németországnak. Létszáma meg- 
haladta a 2500 főt. Az állomány többsége különböző, a nyilasok- 
kal és a németekkel való együttműködést megtagadó alakulatok- 
ból verbuválódott. Főleg a Vár körzetében harcoltak Varyházy 
Oszkár alezredes vezetésével, A szovjet hadvezetés is elismerte 
hősiességüket, és a Vár felszabadítása alkalmából rendezett dísz- 
szemlén a közös győzelem jelképéül a piros-fehér-zöld lobogót 
is kitűzték a Várra a vörös mellé, 

A budai önkéntesek a honvédség egyenruháját hordták, meg- 
különböztetésül a bal karjukon és a Bocskai-sapkán vörös vagy 
fehér szalagot viseltek (I. 2. sz. rajzunk). 

Kitüntetések. A nemesmedvesi harangocska csengő hangja 1945. 
április 4-én szabadságunk eljövetelét jelezte. A falucska felszaba- 
dulásával hazánk területén véget ért a háború. A nyugat felé 
húzódó harci zajok mindinkább elcsendesültek. 

A harcokban hősiesen helytálló szovjet katonákat kitüntették. A 
Budapest Bevételéért emlékérmet azok kapták, akik kimagasló tet- 
teket hajtottak végre fővárosunk felszabadításáért. Azokat az 
egységeket, melyek különösen kiérdemelték a megbecsülést, a fel- 
szabadított nagyvárosokról nevezték el. Hazánk felszabadítása 
során Budapestről, Debrecenről és Miskolcról neveztek el alaku- 
latokat, s az utódalakulatok ma is büszkén viselik a kitüntető 
nevet (1. 1. sz. rajzunk). 

Azok az egységek, melyek három hónapot megszakítás nélkül az 
első vonalban harcoltak, hősicsségükért megkapták a Gárda cí- 
met. Gárdistának lenni dicsőség volt, a harcosok büszkén viselték 
a gárdistajelvényt (1. 2. sz. rajzunk). 

Népi államunk is éremmel jutalmazta hőseit. Partizánjainak mel- 
lét díszíti a Fegyverrel a Hazáért kitüntetés és a Szabadság érdem- 
rend, melyet az ellenállási mozgalom résztvevőinek adományoz- 
tak (1. 3. sz. rajzunk), 

A szovjet harcosok közül sokan sebesültek meg, sokan életüket 
áldozták szabadságunkért. A harcok színhelyét csaknem minden- 
ütt katonasírok borítják. A háború utána hősök hamvait megfele- 
lő tiszteletadással eltemették, de sok névtelen hősnek az örök enyé- 
szet takarta be tetemét. A katona, a hős emléke viszont örök. 
Nemcsak a szülő, gyermek, testvér gondolata száll a Kárpát-meden- 
ce felé, ahol ismeretlen helyen nyugszik szerettük. Nem tudják, hogy 
hol halt meg, miként érte a halál, ki fogta le szemét, csak azt tudják 
róla, hogy a magyar nép szabadságáért áldozta életét. 

Szeretettel és tisztelettel gondolunk mi is azokra, akik a legdrá- 
gábbat — az életüket — áldozták népünk szabadságáért. 

29. tábla 


TARTALOM 


(Az első szám a tábla sorszámát, a máscdik szám a hozzá tartozó 
szövegoldalt jelzi.) 


KERGYKBÜT B ass at da vlslk övi átosereágzeséáztse etés se dat 1., 4 
TÉRKÜÜT . sznm ésa nérteváős san Paszre va rar ér É Ta késre été 1;. 4 
TEL EGŐTÉ aa gatat a étén ee vid gú sért a sséaig manyié 91000 ér A 1., 4 
FESAÁGYREÓÜT c ramirvésáőree oz sz ges eles ál Kató ég rá elv 2. 6 
ONNÉNNÉTE: a arg envatin etve észek ed azaá sóra kia étől, eleöelítű 2.; 6 
JEGÉN; TŰSKÓS. 2 a aeekléle előd éva dl etásaláka isánelatá d jaaaz elk 2441 2. 6 

ÉpEKÜNY 2., 6 
TÖZÉZRŐIT ao ssemparé area . Sz § 
45 mm-es páncéltörő ágyú 34 8 
ZISZ-3/17,62 véjeöksístásttágta 3. 6 
GÉ a ta sár érts ötorerásrtzo razté wért 4., 10 
BBF TVŰT av ezaz gs válazágás ss tszaásr 4., 10 
KEE ÉN GS NÖT: a sre üzen küvzaíésá ő pe dér eláió 4., 10 
FEE KÖNÓTÉ láetaáér án een a ááá várat tátée 8., 12 
DG ÜLRNÉTK a resará éttazee ék ő ááá szárát SIN ése 8., 12 
Aknávetők , , , , . . , , 6., 14 
82 mm-es aknavető . 6., 14 
120 mm-es aknavotő ....zsszslveseverseseses 6., 14 
KÓD AEK EK TAVLŐ (s res a ráséé géseteyssí adósi 6., 14 
MGNSÉSÉ za szék Szóra dogs áteré s ÉG alszézéte 7., 16 
Légvédelmi lövegek  ...zzszsveszszsássíssvss 8., 18 
37 mm-es légvédelmi gépágyú ...2.2..zzeseseses 8., 18 
85 ajtok sgájásájat TŐN Éafét:ég4a 8., 18 
Páncélosok . 9. 20 
T-34/76 .,. 9., 20 
TEAAMTON jönzmatsera sztést rájt teára et ütő ea bb 9., 20 
szet ögsdeA KA váro paáopazd sáaeb rés ém ését 10., 22 

BT ETÉNNELŐ EE GYÉS Ő elő Gál Hlhsők VŐ e STÉT 10., 22 
Rohamtövegék; Páncélvadászok td Zn ÉS . 1I., 24 

